CELEX: 62010TN0227
Language: fi
Date: 2010-05-18 00:00:00
Title: Asia T-227/10: Kanne 18.5.2010 — Banco Santander v. komissio

17.7.2010   
            
            
               FI
            
            
               Euroopan unionin virallinen lehti
            
            
               C 195/28
            
         Kanne 18.5.2010 — Banco Santander v. komissio
   (Asia T-227/10)
   2010/C 195/43
   Oikeudenkäyntikieli: espanja
   
      Asianosaiset
   
   
      Kantaja: Banco Santander, SA (Santander, Espanja) (edustajat: asianajajat J. Buendía Sierra, E. Abad Valdenebro, M. Muñoz de Juan ja R. Calvo Salinero)
   
      Vastaaja: Euroopan komissio
   
      Vaatimukset
   
   
               —
            
            
               Riidanalaisen päätöksen 1 artiklan 1 kohta on kumottava siltä osin kuin siinä todetaan, että yhtiöverolain konsolidoidun toisinnon (Texto refundido de la Ley del Impuesto sobre Sociedades, jäljempänä TRLIS) 12 §:n 5 momentti sisältää valtiontuelle ominaisia seikkoja
            
         
               —
            
            
               toissijaisesti riidanalaisen päätöksen 1 artiklan 1 kohta on kumottava siltä osin kuin siinä todetaan, että TRLIS:n 12 §:n 5 momentti sisältää valtiontuelle ominaisia seikkoja, kun sitä sovelletaan määräysvallan antavien osakkuuksien hankintaan
            
         
               —
            
            
               toissijaisesti riidanalaisen päätöksen 4 artikla on kumottava siltä osin kuin siinä määrätään tuki perittäväksi takaisin niiden hankintojen osalta, jotka toteutettiin ennen tämän kanteen kohteena olevan lopullisen päätöksen julkaisemista EUVL:ssä, ja
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tämän oikeudenkäynnin kohteena oleva päätös on sama kuin riidanalainen päätös asioissa T-219/10, Autogrill España v. komissio; T-221/10, Iberdrola v. komissio ja T-225/10, Banco Bilbao Vizcaya Argentaria v. komissio.
   Oikeudelliset perusteet ja pääasialliset perustelut ovat samankaltaiset kuin kyseisissä asioissa vedotut perusteet ja perustelut.
   Kantaja vetoaa erityisesti oikeudellisiin virheisiin, jotka koskevat toimenpiteen oikeudellista luokittelua valtiontueksi, mainitun tuen saajan yksilöintiä ja määräpäivän asettamista perustellun luottamuksen myöntämiseksi. Kantaja vetoaa viimeksi mainittuun perusteeseen siltä osin kuin riidanalaisessa päätöksessä vahvistetaan perusteltu luottamus mutta tehdään samalla ero niiden hankintojen, jotka on toteutettu toimenpiteen voimaantulon sekä muodollisen tutkintamenettelyn aloittamisesta tehdyn päätöksen julkaisemisen välisenä aikana, ja niiden hankintojen välillä, jotka on toteutettu myöhemmin.